《送史纯父归余杭》
宋代·王铚

霜晴九月交，送子越东门。
同舟此水上，再对波清浑。
聚散三十载，惟此一意存。
邦国有大庆，去承旷荡恩。
我老百不湛，视子犹弟昆。
新寒黄菊枝，落照黄叶村。
惨怆欲别语，零落未归魂。
临分吐情实，衰境意弥敦。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。